
	Tema
	Sveikatai palankūs įpročiai.

	Pamokos idėja
	Atsižvelgiant į gyvenimo įgūdžių bendrąją programą, 3 klasės mokiniai nagrinėdami pavyzdžius turi analizuoti, kas yra sveiki ir nesveiki su sveikata susiję įpročiai, apmąstyti, reflektuoti ir papasakoti apie savo sveikatos įpročius ir kokius norėtų dar sustiprinti, kokių veiksmų imtis (regos, klausos saugojimas, atsipalaidavimo pratimai, grūdinimasis, laikas lauke, vandens gėrimas ir pan.).

	Sąvokos
	Įprotis – žmogaus veiklos ir ugdymo procese susiformavęs polinkis atlikti tam tikrą veiksmą. Susidaro nuolat kartojant išmoktą veiksmą. Įpročiui susidaryti svarbu, kad atliekamas veiksmas turėtų teigiamą emocinį poveikį – keltų gerą fizinę savijautą ir teiktų pasitenkinimą. Gali būti naudingi arba žalingi. Daugelis įpročių susidaro vaikystėje, dažniausiai mėgdžiojant suaugusiuosius.

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. Vertina sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę. 
2. Rūpinasi sveikata pasitelkus fizinį aktyvumą. 
3. Supranta sveikos mitybos svarbą sveikatai ir renkasi sveikatai palankius maisto produktus.

	Tikslas
	Ugdyti mokinių gebėjimą atpažinti sveikus ir nesveikus su sveikata susijusius įpročius, reflektuoti savo įpročius ir planuoti veiksmus, kurie padėtų stiprinti sveikatą bei kasdienius gerus įpročius.

	Uždaviniai
	1. Supažindinti mokinius, kas yra įprotis, kuo skiriasi sveiki ir nesveiki įpročiai. 
2. Skatinti mokinius analizuoti pateiktus pavyzdžius ir aptarti, kaip įvairūs įpročiai veikia organizmą, savijautą ir nuotaiką.
3. Padėti mokiniams reflektuoti apie savo sveikatos įpročius ir pasirinkti, kuriuos norėtų stiprinti.

	Trukmė
	45 min.

	Pamokos pavadinimas
	Sveiki įpročiai – mano stiprybė.

	Priemonės
	· Projektorius arba interaktyvi lenta;
· Kompiuteris.

	PAMOKOS EIGA
	Pamokos planą sudaro keturios dalys:
1. Įžanga (3 min.)
Pristatoma pamokos tema ir užsiėmimo taisyklės. 
2. Teorinė dalis (15 min.)
Pristatoma įpročio sąvoka. Paaiškinama, kad yra sveiki ir nesveiki įpročiai. Pristatomi mitybos, judėjimo, higienos, miego įpročiai. Paaiškinama konkrečių sveikų įpročių nauda ir nesveikų įpročių žala. 
3. Praktinė veikla (22 min.)
Mokiniai analizuoja pateiktas situacijas ir nustato, ar jose vaizduojami įpročiai yra sveikatai palankūs ar nepalankūs. Po to mokiniai atlieka individualią užduotį.
4. Apibendrinimas ir refleksija (5 min.)
Aptariama, ką mokiniai sužinojo apie įpročius. Mokiniai pasidalija, kas jiems labiausiai įsiminė, ką norėtų pritaikyti savo kasdienybėje, ir kaip planuoja rūpintis savo sveikata.

	1. TEMOS ATSKLEIDIMAS (Įžanga)

	Pamoka pradedama temos atskleidimu: pasakoma, kad bus kalbama apie įvairius įpročius – dalykus, kuriuos darome kasdien, dažnai net nesusimąstydami, ir apie tai, kaip jie veikia mūsų sveikatą ir savijautą (skaidrė Nr. 1). Taip pat aptariamos bendros taisyklės, siekiant sukurti saugią ir pagarbią aplinką (skaidrė Nr. 2).  


	2. TEMOS ANALIZĖ (Teorinė dalis)
	EIGA
	REKOMENDUOJAMAS TURINYS

	
	2.1. ĮPROČIO SĄVOKA

	
	Mokinių klausiama, kas yra įprotis (skaidrė Nr. 3)?

Išklausius mokinių atsakymus, apibendrinama, įpročio sąvoka (skaidrė Nr. 4).


Pristatoma, jog būna sveiki ir nesveiki įpročiai (skaidrė Nr. 5).
	Rekomenduojama paskatinti mokinius pasidalinti savo mintimis, pateikiant pavyzdžius iš kasdienybės (pvz., valosi dantis, padeda tėvams, žiūri televizorių ir pan.).
Pažymima, jog įprotis – tai elgesys ar veiksmas, kurį darome nuolat ir beveik nebegalvodami (automatiškai), todėl tai daryti mums nėra sudėtinga.
Paaiškinama, jog įpročiai gali būti sveiki (naudingi) – tie, kurie padeda išlikti sveikiems, ir nesveiki (žalingi) – tie, kurie kenkia sveikatai.

	
	2.2. MITYBOS ĮPROČIAI 

	
	Mokinių klausiama, kokius jie žino sveikus mitybos įpročius (skaidrė Nr. 6)? 


Išklausius mokinių atsakymus, išvardijami pagrindiniai sveiki mitybos įpročiai:
· Įvairaus ir naudingo maisto vartojimas.
· Reguliarus valgymas: pusryčiai, pietūs, vakarienė, užkandžiai.
· Sveikų užkandžių pasirinkimas: vaisiai, daržovės, jogurtas, riešutai.


· Valgymas be ekranų (skaidrė Nr. 7).



· Pakankamas skysčių vartojimas (skaidrė Nr. 8).



Pristatomi sveikos lėkštės sudarymo principai:
1. Pusė lėkštės – daržovės ir vaisiai.
2. Ketvirtadalis lėkštės – baltymai.

3. Ketvirtadalis lėkštės – angliavandeniai (grūdiniai produktai).


4. Mažiausia dalis – riebalai (skaidrė Nr. 9-12).





Mokinių klausiama, kodėl sveiki mitybos įpročiai naudingi mūsų organizmui (skaidrė Nr. 13)? 
Išklausius mokinių atsakymus, apibendrinama, jog sveika mityba:
· Suteikia energijos
· Skatina augimą.
· Gerina protinę veiklą.
· Gerina miegą.
· Stiprina kaulus ir dantis.
· Stiprina imuninę sistemą (skaidrė Nr. 14-15).



Mokinių klausiama, kokius žino nesveikus mitybos įpročius (skaidrė Nr. 16)? 
Išklausius mokinių atsakymus, apibendrinama, jog nesveiki mitybos įpročiai, tai:
· Dažnas saldumynų vartojimas;
· Saldžių gėrimų vartojimas;
· Greito maisto (mėsainių, picų, traškučių) vartojimas.
· Valgymas prie ekranų (skaidrė Nr. 17).

Mokinių klausiama, kokią įtaką mums daro nesveika mityba? (skaidrė Nr. 18).
Išklausius mokinių atsakymus, apibendrinama, jos dėl nesveikos mitybos:
· Silpnėja dantys.
· Gauname mažiau energijos, sunkiau susikaupti.
· Silpnėja imuninė sistema (skaidrė Nr. 19).
	Galima paskatinti mokinius pasidalinti savo mintimis, pateikiant pavyzdžius iš savo kasdienybės.
Gali padėti papildomi klausimais, pvz.:
ką valgote pusryčiams, kad turėtumėte energijos?
Kokius produktus renkatės, kai norite sveikai užkąsti?
Paaiškinama, kad mūsų organizmui reikia įvairių maisto medžiagų: baltymų, sudėtinių angliavandenių, nesočiųjų riebalų rūgščių, vitaminų, mineralų, todėl svarbu valgyti skirtingus produktus.
Pabrėžiama, kad valgant tuo pačiu metu organizmas lengviau virškina, o vaikai turi daugiau energijos mokytis ir žaisti.
Galima paklausti mokinių, kokius užkandžius jie paprastai atsineša į mokyklą?

Paaiškinama, kad, jei valgome, žiūrėdami į ekraną, sunkiau pajusti, kada pasisotiname. Taip pat valgymas be ekranų padeda geriau mėgautis maistu ir bendravimu su šeima.

Galima akcentuoti, jog vanduo yra geriausias gėrimas troškuliui malšinti. Reikėtų gerti visos dienos metu, ne tik kai jaučiame troškulį.
Vaikai turėti gauti per dieną apie 6-8 stiklines vandens.
Galima pažymėti, jog net maži pokyčiai (pvz., vietoj limonado – vanduo) padeda gyventi sveikiau.
Paaiškinama, jog svarbu įtraukti įvairių spalvų daržoves ir vaisius (pvz., morkos, agurkai, pomidorai, obuoliai, uogos). Taip pat daugiau turėtų sudaryti daržovės nei vaisiai.
Padeda gauti vitaminų, mineralų, skaidulų.
Baltymai - tai mėsa, kiaušiniai, žuvis, pupelės, žirniai, varškė. Jie padeda augti, stiprėti ir atsigauti po veiklos. 
Pažymėti, jog svarbu rinktis viso grūdo produktus, kurie suteikia energijos. Pvz.: grikių, avižų košė, pilno grūdo duona, rudieji ryžiai.
Paminima, jog, nors riebalų reikia vartoti saikingai, jie labai svarbūs mūsų organizmui. Kai kuriems vitaminams (A, D, E, K) reikia riebalų, kad organizmas juos panaudotų. Riebalai reikalingi, kad galėtume susikaupti, mokytis ir atsiminti dalykus.
Sveiki riebalų šaltiniai: avokadai, riešutai ir sėklos, riebi žuvis (pvz., lašiša, skumbrė), alyvuogių aliejus, sviestas.
Reikėtų vengti nesveikų riebalų – tų, kurie randami keptame, riebiame ar greitame maiste (pvz., bulvytės, traškučiai, spurgos).
Pabrėžiama, kad sveika mityba padeda mūsų kūnui gerai jaustis ir tinkamai veikti, nes:
· Suteikia energijos, kad galėtume judėti, mokytis, žaisti.
· Skatina augimą – padeda kūnui stiprėti ir vystytis.
· Gerina protinę veiklą – lengviau susikaupti, įsiminti, mąstyti.
· Gerina miegą – padeda pailsėti ir atsigauti.
· Stiprina kaulus ir dantis – ypač vartojant produktus su kalciu ir vitaminais.
· Stiprina imuninę sistemą – saugo nuo ligų ir padeda greičiau pasveikti.





Pabrėžiama, kad nesveika mityba kenkia organizmui ir gali sukelti šiuos padarinius:
· Silpnėja dantys dėl per didelio saldumynų ir saldžių gėrimų vartojimo, kurie kenkia dantų emaliui.
· Gauname mažiau energijos, sunkiau susikaupti, nes organizmas negali tinkamai veikti, todėl jaučiamės pavargę ar neatsargūs.
· Silpnėja imuninė sistema – lengviau susergame ir sunkiau atsigauname po ligų

	
	2.3. JUDĖJIMO ĮPROČIAI

	
	Mokinių klausiama, kokius žino sveikus judėjimo įpročius (skaidrė Nr. 20)?
Išklausius mokinių atsakymus, apibendrinama, jog sveiki judėjimo įpročiai tai:
· Pasivaikščiojimas ir mankšta kiekvieną dieną.
· Judrūs žaidimai lauke.
· Sportavimas būreliuose ir su šeima (skaidrė Nr. 21).







Mokinių klausiama, kodėl naudinga pakankamai judėti kiekvieną dieną (skaidrė Nr. 22)?
Išklausius mokinių atsakymus, apibendrinama, jog pakankamas judėjimas per dieną:
· Stiprina raumenis ir kaulus.
· Gerina nuotaiką.
· Stiprina imunitetą (skaidrė Nr. 23).


















Mokinių klausiama, kokius žino nesveikus judėjimo įpročius (skaidrė Nr. 24)? 
Išklausius mokinių atsakymus, apibendrinama, jog nesveiki judėjimo įpročiai tai:
· Fizinio aktyvumo vengimas visą dieną.
· Ilgas sėdėjimas prie televizoriaus ar su telefonu.
· Nesirūpinimas savo laikysena (skaidrė Nr. 25).

	

Paaiškinama, kad svarbu pajudėti kasdien – ryte, pertraukų metu ar po pamokų. 
PSO rekomenduoja mokiniams: 
· Bent 60 min. per dieną užsiimti vidutiniu ar dideliu fiziniu aktyvumu.
· 3 kartus per savaitę užsiimti didelio intensyvumo sportine veikla, kuri stiprina raumenis ir kaulus. 
· Bent 2 val. per dieną būti lauke. 
Mokiniai gali papasakoti, kas lanko sporto būrelius ar mėgsta kartu su šeima važinėti dviračiais, plaukioti, slidinėti.
Pabrėžiama, kad net ir mažas kasdienis judėjimas (lipimas laiptais, pagalba namuose) yra sveikatos stiprinimas.
Pažymima, kad pakankamas judėjimas per dieną:
· Stiprina raumenis ir kaulus:
 – Judėdami tampame stipresni, ištvermingesni, mūsų kūnas geriau auga ir vystosi.
 – Akcentuojama, kad judėjimas padeda išlaikyti taisyklingą laikyseną ir apsaugo nuo nugaros skausmų.
·  Gerina nuotaiką:
 – Judant išsiskiria „laimės hormonai“, todėl jaučiamės linksmesni ir ramesni.
 – Vaikai po žaidimų ar sporto dažnai sako, kad jiems smagiau ir lengviau susikaupti.
· Stiprina imunitetą:
 – Judėjimas gryname ore padeda kūnui apsisaugoti nuo ligų, gerina kvėpavimą ir miegą.
 – Paaiškinama, kad net trumpi pasivaikščiojimai ar žaidimai lauke stiprina sveikatą.

Paaiškinama, kad kai mažai judame, kūnas silpnėja, raumenys ir kaulai tampa ne tokie stiprūs. 
Ilgas laikas prie ekranų gali pakenkti laikysenai, regėjimui, sumažinti norą judėti.
Vaikams paaiškinama, kad svarbu daryti pertraukas, pajudėti kas 20–40 minučių.
Netaisyklingai sėdint ar stovint gali pradėti skaudėti nugarą, kaklą, pečius.

	
	2.4. HIGIENOS ĮPROČIAI

	
	Mokinių klausiama, kokius žino sveikus higienos įpročius (skaidrė Nr. 26)? 
Išklausius mokinių atsakymus, apibendrinama, jog sveiki higienos įpročiai tai:  
· Dažnas rankų plovimas.

· Dantų valymas 2 kartus per dieną.


· Reguliarus prausimasis, maudymasis, nagų kirpimas (skaidrė Nr. 27).




Mokinių klausiama, kokius žino nesveikus higienos įpročius (skaidrė Nr. 28)? 
Išklausius mokinių atsakymus, apibendrinama, jog nesveiki higienos įpročiai tai:  
· Rankų neplovimas prieš valgį, po tualeto, po lauko ir pan.
· Nagų, pieštukų ar kitų daiktų kramtymas.
· Kosėjimas, čiaudėjimas neužsidengus burnos alkūne.
· Nešvarių rūbų nešiojimas (skaidrė Nr. 29).

	Primenama, jog rankas svarbu plauti prieš valgį, po tualeto, grįžus iš lauko ar pasinaudojus nosine. Paaiškinama, kad taip saugomės mikrobų ir ligų.
Galima trumpai pakartoti rankų plovimo žingsnius (šlapiname, muiluojame, triname, skalaujame, nusausiname).

Akcentuojama, jog svarbu ne tik išsivalyti dantis, bet ir tarpdančius su siūlu ir tarpdančių šepetėliais, taip pat nusivalyti liežuvį.

Paminima, jog odos ir plaukų švara padeda išvengti nemalonaus kvapo, odos ligų. Kirpti nagus svarbu, kad po jais nesikauptų nešvarumai. Aptariama, kaip švara padeda jaustis gerai, pasitikėti savimi.

Papasakojama, jog nesveiki higienos įpročiai gali padaryti taip, kad ant mūsų rankų, rūbų ar daiktų liktų daug mikrobų. Mikrobai yra tokie maži, kad jų nematome, bet jie gali sukelti ligas. Todėl labai svarbu rūpintis savo kūno švara kiekvieną dieną.
Kai plauname rankas, valomės dantis, rengiamės švariais rūbais ir kosime prisidengdami alkūne ar servetėle – mes saugome save ir kitus. Tai padeda mums būti sveikiems, žvaliems ir geros nuotaikos.


	
	2.5. MIEGO ĮPROČIAI

	
	Mokinių klausiama, kokius žino sveikus miego įpročius (skaidrė Nr. 30)?
Išklausius mokinių atsakymus, apibendrinama, jog sveiki miego įpročiai tai:  
· Ėjimas miegoti ir kėlimasis tuo pačiu metu.

· Pakankamas miegas (9-11 val.).

· Prieš miegą ekranų vengimas (skaidrė Nr. 31).


Mokinių klausiama, kokius žino nesveikus miego įpročius (skaidrė Nr. 32)?
Išklausius mokinių atsakymus, apibendrinama, jog nesveiki miego įpročiai tai:  
· Ėjimas miegoti vėlai.
· Ekranų žiūrėjimas prieš pat miegą.
· Miegojimas triukšmingoje ar šviesioje patalpoje (skaidrė Nr. 33).
	Mokytojas paskatina vaikus pagalvoti, kaip jie jaučiasi, kai gerai išsimiega, ir kaip – kai miega per mažai.
Paaiškinama, jog reguliarus miego ritmas padeda kūnui ir protui pailsėti bei lengviau pabusti ryte. Todėl svarbu turėti „miego laiką“ – eiti miegoti kasdien panašiu metu.
Primename, kad pradinių klasių mokiniams reikia daug miego, nes tuo metu auga kūnas ir stiprėja imunitetas.
Aptariama, kad miegas padeda geriau mokytis, atsiminti, išlaikyti gerą nuotaiką.
Aiškinama, kad telefonai, televizorius ar planšetės prieš miegą trukdo užmigti.

Akcentuojama, jog, kai turime nesveikus miego įpročius, mūsų kūnas nespėja pailsėti. Jei einame miegoti per vėlai, ilgai žiūrime į telefoną ar televizorių, arba miegame triukšme ir šviesoje, mūsų smegenys negali tinkamai atsipalaiduoti. Tada ryte jaučiamės pavargę, sunkiau susikaupti pamokose, greičiau suirztame ir turime mažiau energijos žaidimams. 


	3. PRAKTIKA 
	Mokiniams pateikiamos kelios kasdienio gyvenimo situacijos, susijusios su įvairiais įpročiais, apimančiais tokias temas kaip regos ir klausos saugojimas, buvimas lauke, streso valdymas, grūdinimasis.
Mokiniai turi išanalizuoti kiekvieną situaciją ir nuspręsti, ar joje pavaizduoti įpročiai yra sveikatai palankūs, ar nepalankūs, taip pat atsakyti į kitus skaidrėje iškeltus klausimus (skaidrė 34-39).
Po situacijų analizės mokiniai atlieka individualią refleksinę užduotį – „Parašyk arba nupiešk“. Užduoties tikslas – padėti mokiniams įsisąmoninti savo sveikatai palankius įpročius ir pagalvoti, ką jie galėtų daryti, kad šiuos įpročius stiprintų ar ugdytų naujus (skaidrė Nr. 40).
  
	Galima organizuoti individualią arba grupinę veiklą. 
Veiklos metu mokytojas skatina mokinius argumentuoti savo nuomonę, paaiškinti, kodėl vienas ar kitas įprotis yra naudingas sveikatai, o kitas – gali būti žalingas.
 




Paaiškinama, jog mokiniai turi parašyti arba nupiešti: 
kokius įpročius jie jau turi, kurie stiprina jų sveikatą (pvz., sportuoja, valgo vaisius, ilsisi be telefono).
kokius įpročius norėtų sustiprinti ir kokius veiksmus galėtų atlikti, kad tai pasiektų (pvz., daugiau būti lauke, eiti miegoti anksčiau, gerti daugiau vandens, daryti akių mankštas, daryti streso valdymo pratimus).
Mokytojas skatina mokinius dalintis savo mintimis, pasidžiaugti vieni kitų sveikais įpročiais, aptarti, kokie mažieji žingsniai padeda siekti pokyčių.

	4. REFLEKSIJA
	Mokytojas pakviečia mokinius trumpai pasidalinti savo mintimis apie pamoką.
Skatinama pagalvoti:
· Ką šiandien naujo sužinojau?
· Kokius sveikus įpročius jau turiu?
· Ką norėčiau patobulinti savo kasdienybėje?
Mokytojas gali panaudoti refleksijos metodą „Šviesoforas“:
🟢 – tai darau kasdien;
🟡 – stengiuosi, bet dar ne visada pavyksta;
🔴 – kol kas dar nepradėjau.
Mokytojas pabrėžia, kad sveiki įpročiai padeda išlikti žvaliems, geros nuotaikos ir stipriems. Kiekvienas mokinys gali mažais žingsniais stiprinti savo sveikatą ir gerą savijautą (skaidrė. Nr. 41).

	5. REKOMENDUOJAMA LITERATŪRA
	Strazdienė N., , Strukčinskaitė V. ir kt. ,,Pradinių klasių mokinių fizinis aktyvumas ir sveikata: tėvų nuomonė“. Visuomenės sveikata, 2020:
Pradinių klasių mokinių fizinis aktyvumas ir sveikata: tėvų nuomonė
Strazdienė N., Strukčinskienė B. ir kt. ,,Jaunesniojo mokyklinio amžiaus vaikų sveikatos elgsenos stebėsena ir korekcija šeimoje: tėvų nuomonė”. Klaipėdos universiteto leidykla. 2022:
https://gs.elaba.lt/object/elaba:138208987/

